**Pasvalio rajono savivaldybės taryba**

**projektas**

**reg. Nr. T-121**

**2.18.darbotvarkės klausimas**

**SPRENDIMAS**

**DĖL PASVALIO RAJONO SAVIVALDYBĖS TARYBOS 2017 M. BIRŽELIO 20 D. SPRENDIMO NR. T1-140 „DĖL pasvalio rajono savivaldybės švietimo pagalbos tarnybos nuostatų patvirtinimo“ pakeitimo**

2021 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu bei 4 dalimi, 6 straipsnio 5 dalimi, Lietuvos Respublikos švietimo įstatymo 43 straipsnio 3 dalimi, Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 „Dėl nuostatų, įstatų ar statutų įforminimo reikalavimų patvirtinimo“ (Lietuvos Respublikos švietimo ir mokslo ministro 2021 m. balandžio 28 d. įsakymo Nr. V-670 redakcija), Pasvalio rajono savivaldybės Švietimo pagalbos tarnybos nuostatų, patvirtintų Pasvalio rajono savivaldybės tarybos 2017 m. birželio 20 d. sprendimu Nr. T1-140 „Dėl Pasvalio rajono savivaldybės Švietimo pagalbos tarnybos nuostatų patvirtinimo“, 44 punktu bei atsižvelgdama į Pasvalio rajono savivaldybės Švietimo pagalbos tarnybos tarybos 2020 m. lapkričio 24 d. nutarimą (susirinkimo protokolas Nr. 3) bei į Pasvalio rajono savivaldybės Švietimo pagalbos tarnybos 2021 m. birželio 1 d. raštą Nr. SD-45 ,,Dėl Pasvalio rajono savivaldybės Švietimo pagalbos tarnybos“, Pasvalio rajono savivaldybės taryba nusprendžia:

1. Pakeisti Pasvalio rajono savivaldybės Švietimo pagalbos tarnybos nuostatus, patvirtintus Pasvalio rajono savivaldybės tarybos 2017 m. birželio 20 d. sprendimu Nr. T1-140 „Dėl Pasvalio rajono savivaldybės Švietimo pagalbos tarnybos nuostatų patvirtinimo“ (toliau – Nuostatai):

1.1. pakeisti Nuostatų 7 punktą ir jį išdėstyti taip:

„7. Tarnybos buveinė – Sodų g. 21, LT-39151, Pasvalys. Tarnyba veiklą vykdo dviejuose pastatuose. Antrojo pastato adresas: Vytauto Didžiojo a. 10-3, LT-39149, Pasvalys.“;

1.2. pripažinti netekusiu galios Nuostatų 10 punktą;

1.3. buvusius Nuostatų 11 – 12 punktus, laikyti atitinkamai Nuostatų 10 – 11 punktais;

1.4. pakeisti Nuostatų 13 punktą ir jį išdėstyti taip:

„12. Tarnybos veiklos sritis – švietimas,kodas 85.“;

1.5. buvusius Nuostatų 13 – 14 punktus su visais papunkčiais, laikyti atitinkamai Nuostatų 12 – 13 punktais;

1.6. pakeisti Nuostatų 15 punktą ir jį išdėstyti taip:

,,14. Tarnybos tikslas – užtikrinti švietimo pagalbos teikimą Savivaldybės teritorijoje ugdomiems vaikams ir mokiniams, tėvams (globėjams, rūpintojams), švietimo įstaigoms, jų vadovams, pavaduotojams ugdymui, mokytojams, švietimo pagalbą teikiantiems specialistams (toliau – pedagoginiai darbuotojai), Pasvalio rajono gyventojams.“;

1.7. buvusį Nuostatų 16 punktą su visais papunkčiais, laikyti atitinkamai Nuostatų 15 punktu;

1.8. pakeisti Nuostatų 16.4 punktą ir jį išdėstyti taip:

,,15.4. padėti jauniems žmonėms susiorientuoti visuose jų gyvenimo aspektuose ir skatinti savarankišką sprendimų priėmimą;“;

1.9. pakeisti Nuostatų 16.5 punktą ir jį išdėstyti taip:

,,15.5. tenkinti Pasvalio rajono suaugusiųjų ir švietimo bendruomenių narių: mokytojų, ugdymo įstaigų vadovų, direktorių pavaduotojų ugdymui, skyrių vedėjų, nepedagoginių darbuotojų, tėvų (globėjų, rūpintojų) profesinio tobulėjimo ir (ar) savišvietos poreikius, padedant įgyti ir (ar) ugdyti bendrąsias ir profesines kompetencijas;“;

1.10. pakeisti Nuostatų 16.6 punktą ir jį išdėstyti taip:

,,15.6. skatinti ir diegti pažangias iniciatyvas, padedančias švietimo darbuotojams tobulinti profesinį meistriškumą, užtikrinti ugdymo kokybę;“;

1.11. pakeisti Nuostatų 16.8 punktą ir jį išdėstyti taip:

,,15.8. užtikrinti kokybišką mokytojų kvalifikacijos tobulinimo ir neformaliojo vaikų, jaunimo ir suaugusiųjų švietimo programų įgyvendinimą;“;

1.12. pripažinti netekusiu galios Nuostatų 16.9 punktą;

1.13. pakeisti Nuostatų 17 punktą ir jį išdėstyti taip:

,,16. Vykdydama jai pavestus uždavinius, Tarnyba atlieka šias funkcijas:

16.1. vertina asmens mokymosi sunkumus, sutrikimus, pedagogines, psichologines asmenybės ir ugdymosi problemas, specialiuosius ugdymosi poreikius (išskyrus atsirandančius dėl išskirtinių gabumų) pedagoginiu, psichologiniu, medicininiu ir socialiniu pedagoginiu aspektais, vaiko brandumą mokyklai, prireikus skiria specialųjį ugdymą;

16.2. teikia psichologinę, socialinę pedagoginę, švietimo informacinę pagalbą Pasvalio rajono vaikams, specialiąją pedagoginę pagalbą specialiųjų ugdymosi poreikių turintiems asmenims iki 21 metų;

16.3. teikia informacinę, ekspertinę ir konsultacinę pagalbą tėvams (globėjams, rūpintojams) ir mokykloms, jų pedagoginiams darbuotojams;

16.4. teikia psichologinę, socialinę pedagoginę, specialiąją pedagoginę pagalbą mokyklose, kuriose nėra švietimo pagalbos specialistų;

16.5. formuoja mokyklos bendruomenės ir visuomenės teigiamą požiūrį į specialiųjų poreikių, psichologinių, asmenybės ir ugdymosi problemų turinčius asmenis ir jų ugdymą kartu su bendraamžiais;

16.6. rengia ir įgyvendina prevencines ir kitas programas, padedančias veiksmingiau ugdyti specialiųjų ugdymosi poreikių, psichologinių, asmenybės ir ugdymosi problemų turinčius asmenis, sumažinti specialiosios pedagoginės pagalbos poreikį, išvengti psichologinių, asmenybės ir ugdymosi problemų ar jas spręsti;

16.7. kaupia, analizuoja ir vertina informaciją apie Tarnybos aptarnaujamoje teritorijoje gyvenančius specialiųjų ugdymosi poreikių, psichologinių, asmenybės ir ugdymosi problemų turinčius asmenis, jų problemas, ugdymo organizavimą, aplinkos pritaikymą bei specialiosios pedagoginės ir (ar) psichologinės pagalbos teikimo veiksmingumą;

16.8. nustato mokinio specialiųjų ugdymosi poreikių (išskyrus atsirandančius dėl išskirtinių gabumų) pedagoginiu, psichologiniu, medicininiu ir socialiniu pedagoginiu aspektais įvertinimo ir specialiojo ugdymosi skyrimo tvarką;

16.9. nedelsiant, bet ne vėliau kaip per 5 darbo dienas nuo pranešimo apie smurto faktą, neatlygintinai pradeda teikti psichologinę pagalbą tais atvejais, kai smurtauja ar smurtą patiria mokytojai, kiti švietimo įstaigos darbuotojai;

16.10. padeda organizuoti krizių valdymą mokyklose;

16.11. teikia prevencines, konsultavimo, socialinių ir gyvenimo įgūdžių ugdymo, sociokultūrines, informavimo, pirminės emocinės paramos ir kitas su jauno žmogaus ugdymu susijusias paslaugas;

16.12. tiria ir analizuoja mokyklų pedagoginių darbuotojų kvalifikacijos tobulinimo ir Savivaldybės suaugusiųjų neformaliojo švietimo poreikius;

16.13. rengia arba siūlo kitų parengtas kvalifikacijos tobulinimo programas ir organizuoja mokyklų pedagoginių, Savivaldybės biudžetinių įstaigų darbuotojų ir kitų rajono gyventojų kvalifikacijos tobulinimo renginius;

16.14. viešai skelbia informaciją apie vykdomas kvalifikacijos tobulinimo programas, organizuojamus kvalifikacijos tobulinimo ir kt. renginius;

16.15. nustato kvalifikacijos tobulinimo programų rengimo, aprobavimo, renginių organizavimo tvarkas;

16.16. koordinuoja ir organizuoja pedagogų metodinių būrelių veiklą;

16.17. konsultuoja ir teikia pagalbą švietimo įstaigoms planuojant pedagoginių darbuotojų kvalifikacijos tobulinimą;

16.18. skatina pedagogus kaupti edukacinės patirties banką ir skleisti gerąją patirtį rajone ir respublikoje;

16.19. kaupia knygų fondą ir sudaro sąlygas pedagoginiams darbuotojams ir kitiems rajono bendruomenės nariams juo naudotis;

16.20. inicijuoja, rengia ir įgyvendina projektus, dalyvauja projektuose partnerio teisėmis ir pareigomis;

16.21. konsultuoja švietimo įstaigas, mokinius, tėvus (globėjus, rūpintojus) mokinių profesinio orientavimo klausimais;

16.22. vykdo leidybinę, metodinę, kultūrinę, konsultuojamąją, šviečiamąją ir kitą veiklą;

16.23. rengia ir įgyvendina, aprobuoja ir (ar) akredituoja kitų parengtas edukacines programas vaikams, jaunimui ir suaugusiems;

16.24. kaupia medžiagą Bernardo Brazdžionio atminimo kambariui ir naudoja edukaciniams tikslams;

16.25. teikia pagalbą organizuojant neformalųjį vaikų ir jaunimo ugdymą, Žadeikių Bernardo Brazdžionio edukaciniame centre;

16.26. organizuoja ir vykdo dalykines olimpiadas, konkursus bei kitus renginius Savivaldybės bendrojo ugdymo mokyklų mokiniams;

16.27. koordinuoja Savivaldybės bendrojo ugdymo mokyklų bibliotekų veiklą, rengia ir teikia ataskaitas Lietuvos Nacionalinės Martyno Mažvydo bibliotekos Bibliotekininkystės centrui;

16.28. koordinuoja Savivaldybės neformalųjį suaugusiųjų švietimą ir tęstinį mokymąsi.“;

1.14. buvusius Nuostatų 18 – 25 punktus su visais papunkčiais, laikyti atitinkamai Nuostatų 17 – 24 punktais;

1.15. pakeisti Nuostatų 25.5 punktą ir jį išdėstyti taip:

,,24.5. tvirtina pareigybių sąrašą, Tarnybos pavaldumo struktūrą;“;

1.16. pakeisti Nuostatų 25.6 punktą ir jį išdėstyti taip:

,,24.6. tvirtina Tarnybos darbo tvarkos taisykles, darbo reglamentą, viešųjų pirkimų taisykles, vidaus kontrolės aprašą ir kitas tvarkas, reglamentuojančias atskiras veiklos sritis;“;

1.17. pakeisti Nuostatų 25.13 punktą ir jį išdėstyti taip:

,,24.13. koordinuoja pedagoginių psichologinių įvertinimų vykdymą, galutinių išvadų derinimą, jų teikimą tėvams (globėjams, rūpintojams), mokytojams;“;

1.18. pakeisti Nuostatų 25.20 punktą ir jį išdėstyti taip:

,,24.20. dalį savo funkcijų teisės aktų nustatyta tvarka gali pavesti atlikti kitiems Tarnybos specialistams;“;

1.19. pakeisti Nuostatų 26 punktą ir jį išdėstyti taip:

,,25. Direktoriui sergant, išvykus į komandiruotę, atostogų metu ar nesant darbe dėl kitų pateisinamų priežasčių, jo funkcijas atlieka paskirtas Tarnybos specialistas, nesant jo – Savivaldybės mero įgaliotas asmuo.“;

1.20. buvusius Nuostatų 27 – 48 punktus su visais papunkčiais, laikyti atitinkamai Nuostatų 26 – 47 punktais.

2. Įpareigoti Pasvalio rajono savivaldybės Švietimo pagalbos tarnybos direktorę Andromedą Baršauskienę, atsižvelgiant į pakeitimus, parengti naują Nuostatų redakciją ir pateikti Juridinių asmenų registrui teisės aktų nustatyta tvarka.

3. Sprendimas įsigalioja 2021 m. rugsėjo 1 d.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Švietimo ir sporto skyriaus vyriausioji specialistė

(tarpinstitucinio bendradarbiavimo koordinatorė)

Asta Dagienė

2020-06-02

Suderinta DVS Nr. RTS-122

Pasvalio rajono savivaldybės tarybai

**AIŠKINAMASIS RAŠTAS**

**pasvalio rajono savivaldybės švietimo pagalbos tarnybos nuostatų patvirtinimo**

**2021-06-02**

Pasvalys

**1. Problemos esmė.**

Patvirtinti Pasvalio rajono savivaldybės Švietimo pagalbos tarnybos nuostatus (nauja redakcija).

**2. Kokios siūlomos naujos teisinio reguliavimo nuostatos ir kokių rezultatų laukiama**.

Tarnybos nuostatuose nebelieka Pedagoginio psichologinio skyriaus ir Suaugusiųjų švietimo skyriaus sąvokų (buvę 17.1 ir 17.2 bei pakeisti 24.20 ir 25 punktai), beveik visos Tarnybos funkcijos išlieka, pasikeičia kai kurios jų formuluotės, atitikdamos šių dienų aktualijas (16.21 ir 16.22 punktai). Tarnybos nuostatai papildomi naujais punktais (16.10 ir 16.11 punktai), nes funkcijos ,,padeda organizuoti krizių valdymą mokyklose bei teikia prevencines, konsultavimo, socialinių ir gyvenimo įgūdžių ugdymo, sociokultūrines, informavimo, pirminės emocinės paramos ir kitas su jauno žmogaus ugdymu susijusias paslaugas“ buvo atliekamos, tik ankstesniuose nuostatuose nebuvo įvardintos. Sujungiami 2 nuostatų punktai (buvę 16.5 ir 15.9 punktai) ir vietoje jų performuluojamas ir pateikiamas tikslesnis ir platesnis 15.5 punktas. Išbraukiamos Tarnybos nevykdomos funkcijos, tai ,,koordinuoja profesinio orientavimo veiklą ir paslaugų teikimą Pasvalio rajono mokyklose ir koordinuoja trečiojo amžiaus universiteto veiklą“ (buvę 17.2.19 ir 17.2.20 punktai). Keičiasi punktų numeracija.

Priimtas sprendimo projektas įtakos korupcijai neturės.

**3. Skaičiavimai, išlaidų sąmatos, finansavimo šaltiniai.**

Patvirtinus sprendimo projektą papildomų lėšų nereikės.

**4. Numatomo teisinio reguliavimo poveikio vertinimo rezultatai (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nėra.

**6. Sprendimo projekto iniciatoriai.**

Švietimo ir sporto skyrius, Pasvalio rajono savivaldybės Švietimo pagalbos tarnyba.

**7. Sprendimo projekto rengimo metu gauti specialistų vertinimai ir išvados**.

Nėra.

PRIDEDAMA:

1. Lyginamasis Pasvalio rajono savivaldybės Švietimo pagalbos tarnybos nuostatų variantas.

2. Pasvalio rajono savivaldybės Švietimo pagalbos tarnybos tarybos 2020 m. lapkričio 24 d. susirinkimo protokolo Nr. 3 išrašas.

3. Pasvalio rajono savivaldybės švietimo pagalbos tarnybos 2021 m. birželio 1 d. raštas Nr. SD-45 ,,Dėl Pasvalio rajono savivaldybės Švietimo pagalbos tarnybos“.

Švietimo ir sporto skyriaus vyriausioji specialistė

(tarpinstitucinio bendradarbiavimo koordinatorė) Asta Dagienė